| "Don’t Stop Believin’"Journey |
| --- |
| Singlen "Don’t Stop Believin’" kansikuva |
| Singlen tiedot |
|  Albumilta | *Escape* |
|  Äänitetty  | 1981 |
|  Julkaistu | lokakuu 1981 (US),joulukuu 1981 (UK) |
|  Tuottaja(t) | Kevin Elson, Mike Stone |
|  Tyylilaji | rock |
|  Kesto | 04.11 |
|  Levy-yhtiö | Columbia |
| Journeyn muut singlet |
| "Who’s Crying Now"1981 | "Don’t Stop Believin’"1981 | "Open Arms"1982 |

MusiikkinäyteDon’t Stop Believin’Äänitiedostojen kuunteluohjeet

"**Don’t Stop Believin’**" on yhdysvaltalaisen rockyhtyeen Journeyn populaarikappale, joka julkaistiin alun perin singlenä heidän vuoden 1981 albumiltaan *Escape*. Kappale nousi kymmenen parhaan joukkoon yhdysvaltain *Billboard* Hot 100 -listalla, Britannian singlelistalla ja Australian singlelistalla. Allmusic on kuvaillut kappaletta "hymniksi nuorille, jotka haluavat tuntea itsensä vapaiksi", ja luonnehtinut kappaleen alun kosketinsoitinten riffiä "yhdeksi rockin parhaista".

Kappaleen suosio osoitti elpymistä 2000-luvulla. Se näkyi ensin digitaalisten latausten kasvuna ja myöhemmin useissa televisiosarjoissa. Kappale kuullaan muun muassa Sopranosin viimeisessä kohtauksessa, joka on yksi televisiohistorian kuuluisimmista kohtauksista.

RIAA:n tilastojen mukaan single on myynyt 18-kertaista platinaa.

Cover-versioita
---------------

### Northern Kingsin cover

Suomalainen metalliyhtye Northern Kings teki kappaleesta ensimmäisen metallimusiikkisovituksen ensimmäiselle albumilleen *Reborn*, joka julkaistiin lokakuussa 2007.

### Petra Hadenin cover

Vuoden 2007 albumi *Guilt by Association Vol. 1* sisältää *a cappella* -version kappaleesta "Don't Stop Believin'" Petra Hadenin laulamana.

### OCD: Moosh and Twist

Räppärit Moosh ja Twist tekivät kappaleesta sovituksen singlelleen "City Kids".

### *Glee*-cover

Kappaleesta oman versionsa tekivät myös yhdysvaltalaisen televisiosarjan *Gleen* näyttelijät. Se julkaistiin ensimmäisenä singlenä sarjan soundtrack-albumilta *Glee: The Music, Volume 1*. Kappale esitettiin sarjan ensimmäisessä jaksossa. Gleen kappale oli sovitus Petra Hadenin versiosta. Gleen versio kappaleesta oli ehdolla Grammy-palkinnon saajaksi parhaasta duon tai ryhmän pop-esityksestä, mutta palkinnon voitti Trainin kappale "Hey, Soul Sister".

Kappale julkaistiin digitaalisena latauksena 2. kesäkuuta 2009, ja se menestyi hyvin Yhdysvalloissa, Irlannissa, Isossa-Britanniassa ja Australiassa, joissa se nousi viiden parhaan kappaleen joukkoon kansallisilla musiikkilistoilla. Se myi kultaa Yhdysvalloissa lokakuussa 2009 ja platinaa maaliskuussa 2011, jossa sitä myytiin yli miljoona kappaletta. Se myi platinaa Australiassa 70 000 kappaleella.

"Don't Stop Believin'" pääsi soittolistoille Isossa-Britanniassa BBC Radio 1:ssa ja BBC Radio 2:ssa tammikuussa 2010.

Lähteet
-------

1. ↑  Strong, M. C. (1995). *The Great Rock Discography*. Edinburgh: Canongate Books Ltd, 443. ISBN 0-86241-385-0.
2. ↑  [Don’t Stop Believin’ AllMusicissa (englanniksi) allmusic]
3. ↑  The 80 Greatest Moments in TV History *The Hollywood Reporter*. Viitattu 26.1.2018. (englanniksi)
4. ↑  Nyt sekin on ratkennut - tämä on virallisesti kaikkien aikojen suurin biisi *www.v2.fi*. Viitattu 19.3.2024. (englanniksi)
5. ↑  Glee Cast Glee: The Music, Volume 1 Review  11.2.2010. BBC. Viitattu 28.8.2011. (englanniksi)
6. ↑  Grammy Awards 2011: Winners and nominees for 53rd Grammy Awards *Los Angeles Times*. Viitattu 5.7.2014. (englanniksi)
7. ↑  RIAA Gold & Platinum Recording Industry Association of America. Viitattu 28.8.2011. (englanniksi)
8. ↑  ARIA Charts - Accreditations - 2010 Singles  30.6.2010. Australian Recording Industry Association. Viitattu 28.8.2011. (englanniksi)